**Referat FAU**

**23.09.21**

Til stede: Jeanette, Pål, Torstein, Gunleif, Ola, Anne May, Karl og May Britt

Fravær: Guro, Janne

Sak 21/07:

Skolen har vært utsatt for hærverk (samme kveld som møtet). Politiet er kontaktet, men prioriterte ikke å rykke ut, pga. lang reiseveg. Det er kjent hvem som står bak hærverket, og det blir en diskusjon rundt ungdomsmiljøet på Forsand. FAU ønsker å gjøre noe som kan være forbyggende og bidra til et positivt ungdomsmiljø. Jeanette tar kontakt med SLT koordinator i Sandnes kommune for å høre litt hva kommunen kan bidra med. Det blir også diskutert om det kan være aktuelt å høre med ungdomskontakt i politiet og de kan gjennomføre et opplegg med ungdommene på skolen, og eventuelt en kveld for foreldre (dette har blitt arrangert av FAU i samarbeid med politiet for noen år siden).

Det stilles i denne sammenheng også spørsmål med om det finnes/hvordan alarmsystemet ved skolen fungerer.

Sak 21/08:

Rektor og inspektør har sagt opp sine stillinger ved Forsand skole. FAU mener det er uheldig at begge i administrasjonen har sagt opp på likt. Også leder i SFO har sagt opp (før sommeren) og det stilles spørsmål til hva som kan være årsaken til disse oppsigelsene. Dersom det er konflikter i arbeidsmiljøet håper FAU at dette blir tatt tak i og arbeidet med.

Arvid Strand er konstituert rektor. Han er to dager på Forsand skule og to dager på Høle skule, mens en dag blir brukt der det er behov. Det vil ikke bli utlysning av stillingen før til våren 2022, hva er bakgrunnen for dette, og FAU stiller spørsmål om denne løsningen er holdbar over tid?

Sak 21/09:

Ønske om at «Psykisk helsedagen» (10. okt.) blir mer markert enn den blir nå.

Eventuelt: Nytt møte 6. oktober kl. 19. Jeanette har dialog med Arvid. Hva skjer videre med personalsituasjonen på skolen? Eventuelt hører med han om han kan delta i neste møte for å informere FAU.